पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में सीटी स्कैन मशीन लगने की उम्मीद फिर जागी है। प्रबंधन को अप्रूवल मिल गया है साथ ही मप्र पब्लिक हेल्थ सर्विस कार्पोरेशन लिमिटेड के द्वारा शुक्रवार को नॉटिफिकेशन जारी कर दिया गया है। साथ ही मरीजों के लिए सीटी स्कैन की दर भी निर्धारित कर दी गई है। अब मरीजों को शीघ्र ही इसका लाभ मिलने लगेगा।
जिले में सीटी स्कैन मशीन की सुविधा नहीं होने पर वर्तमान में मरीज श्योपुर से सटे पड़ौसी राज्यों के सवाई माधौपुर, कोटा और बारां जिलों के अलावा ग्वालियर में जाकर सीटी स्कैन की सुविधा का लाभ ले रहे थे। इससे मरीजों को रुपए और समय दोनों ही बर्बाद हो रहे थे। सीटी स्कैन मशीन मिलने के बाद अब सीटी स्कैन हो सकेंगे।
यहां बता दें कि प्रदेश सरकार 30 जिलों में सीटी स्कैन मशीन लगाने जा रही है। इसके लिए प्रदेश सरकार के द्वारा जयपुर की एक कंपनी को जिम्मेदारी दी गई है। जिसके साथ एग्रीमेंट करने के पत्राचार भी मप्र पब्लिक हेल्थ सर्विस कार्पोरेशन लिमिटेड के द्वारा किया गया है। सीटी स्कैन मशीन लगाने का काम जयपुर की वेस्कोम टैक्नोलॉजी कंपनी को दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn